MĂNĂSTIREA IZBUC

1 DECEMBRIE 2024

 - MASLU-

 CONCERT DE COLINDE ȘI CÂNTECE PATRIOTICE DE ZIUA NAȚIONALĂ A ROMÂNIEI

După o tradiție mai veche de 15 ani, în fiecare primă duminică din lună, la Sfânta Mănăstire Izbuc se sevârșește Taina Sfântului Maslu pentru dobândirea sănătății sufletești și trupești.

Sfintele slujbe vor debuta la ora 7:00 prin oficierea Rânduielii Ceasurilor și a Acatistului Domnului Iisus Hristos, urmate imediat de săvârșirea Sfintei și dumnezeieștii Liturghii.

După încheierea Liturghiei, de la ora 10:00, slujbele vor continua cu Taina Sfântului Maslu, în încheierea acesteia, rostindu-se mai multe rugăciuni de mulțumire, binecuvântare, dezlegare și sănătate.

Fiind o zi cu însemnătate aleasă, anul acesta prima duminică a lunii Decembrie fiind în ziua de întâi, odată cu sărbătorirea Zilei Naționale a României, după sfintele slujbe, de la ora 11:30, Corul “Solemnis”, de la Biserica “Nașterea Domnului” din Satu Mare, care va da răspunsurile și la Sfânta Liturghie, condus de doamna preoteasă Prof. Maria Chiș, va susține un bogat recital de colinde și cântece patriotice cu ocazia acestei sfinte prăznuiri.

Toate sfintele slujbe se vor oficia sub protia Preacuviosului Părinte Arhimandrit și Stareț Mihail Tărău, care va fi înconjurat de un numeros sobor de ieromonahi, preoți și ierodiaconi.

Pozele postate sunt de la ultimul maslu din luna Noiembrie, 2024!

-POST BINECUVÂNTAT-DUMNEZEU SĂ BINECUVINTEZE ROMÂNIA-